For fjerde mesterskap på rad havnet Norge i gruppe med en vertsnasjon, denne gangen New Zealand. I tillegg var Sveits og Filippinene i Norge sin gruppe. Gruppen ble beskrevet som en drømmetrekning for Norge og en av de enkleste gruppene i mesterskapet. Norge fikk æren av å spille åpningskampen i mesterskapet mot New Zealand i Auckland. Men det ble en stor skuffelse etter at Norge overraskende tapte 0–1.